پنڈ دادن خان

پنڈ دادن خان

پنڈ دادن خان ایک قدیم شہر اور تحصیل ہے جو ضلع جہلم، پنجاب میں دریائے جہلم کے کنارے واقع ہے اور اس کا قریب لاہور–اسلام آباد موٹروے (M₂) سے فاصلے 24 کلومیٹر ہے ۔ یہ شہر تحصیل پنڈ دادن خان کا صدر مقام بھی ہے ۔

۔یقینی طور پر کہا جا سکتا ہے کہ مہاراجا اشوک اور سکندر اعظم کی آمد سے قبل یہ قصبہ آباد تھا۔ضلع جبی کا سب سے پہلا ڈپٹی کمشنر مسٹر ایچ کوکس( Mr H Cox ) تھا یہ کمشنر 23 ماچ 1849 ؁سے 5جولائی 9 184 ؁تک یعنی ساڑھے تین ماہ تک تعینات رہا۔ اس کے بعد دوسرا ڈپٹی کمشر مسٹر ایل بورینگ (L Bowring ) آیا یہ کمشنر یہاں 10اکتوبر1849 ؁ سے 27نومبر 1851 ؁ یعنی ایک سال اور ڈیڑہ ماہ تعینات رہا تھا۔پنڈ دادن خان کو ضلع ہیڈ کوارٹر قراردینے کی وجہ اس کی آبادی تھی۔ جہلم،پنڈدادن خان، چکوال اور تلہ گنگ تحصیلیوں میں واحد شہر پنڈدادن خان ہی تھا۔ یہ بہت آباد اور خوش حال شہر اور تجارت کا مرکز تھا۔ اس وقت جہلم شہر اتنا چھوٹا گاؤں تھا کہ یہ قابلِ ذکر تک نہ تھا
پاکستان کے صوبہ پنجاب میں ایک گاؤں ہے۔

پنڈ دادن خان پاکستان کے صوبہ پنجاب کے ضلع ضلع جہلم کی ایک تاریخی تحصیل اور قصبہ ہے۔ یہ دریائے جہلم کے کنارے واقع ہے اور کھیوڑہ نمک کی کان، قدیم تاریخ اور زرخیز زمین کے لیے مشہور ہے۔

 تاریخ 
اس علاقے کی تاریخ 326 قبل مسیح سے جڑی ہوئی ہے، جب سکندر اعظم نے یہاں قیام کیا اور راجا پورس سے جنگ لڑی۔
قصبے کا نام ایک صوفی بزرگ "دادن خان" کے نام پر رکھا گیا۔ برطانوی دور میں یہ ایک اہم تحصیل ہیڈکوارٹر بن گیا اور 1867ء میں اسے میونسپلٹی کا درجہ دیا گیا۔

 جغرافیہ 
یہ تحصیل ضلع جہلم کے جنوب میں واقع ہے اور اطراف میں چکوال، خوشاب اور منڈی بہاؤالدین کے اضلاع واقع ہیں۔ دریائے جہلم کے قریب ہونے کے باعث یہ ایک زرعی لحاظ سے اہم علاقہ ہے۔

 آبادی 
 2017ء کی مردم شماری کے مطابق پنڈ دادن خان شہر کی آبادی 29,935 تھی۔
 2023ء کے اندازے کے مطابق مکمل تحصیل کی آبادی تقریباً 336,841 ہے۔

 معیشت 
یہاں کی معیشت زراعت، نمک کی کانوں اور دستکاریوں پر مبنی ہے۔
 کھیوڑہ نمک کی کان 
یہ دنیا کی دوسری بڑی اور ایشیا کی سب سے بڑی نمک کی کان ہے، جہاں سے سالانہ 3.5 لاکھ ٹن نمک نکالا جاتا ہے۔

 تعلیم و صحت 
تحصیل میں بوائز اور گرلز ڈگری کالج، ٹیکنیکل کالج اور کئی نجی تعلیمی ادارے موجود ہیں۔ صحت کی سہولیات میں تحصیل ہیڈکوارٹر اسپتال اور پرائیویٹ کلینکس شامل ہیں۔

 نقل و حمل 
پنڈ دادن خان کو ملکوال کے ساتھ ایک ریلوے لائن جوڑتی ہے جو دریائے جہلم پر قائم تاریخی وِکٹوریہ پل سے گزرتی ہے۔ یہ پل 1939ء میں دوبارہ تعمیر ہوا۔

 ترقیاتی منصوبے 
 جلالپور نہر منصوبہ 
یہ منصوبہ زرعی زمین کو سیراب کرنے کے لیے دریائے جہلم سے نہر نکال کر تحصیل پنڈ دادن خان اور ضلع خوشاب تک پہنچاتا ہے۔

 سماجی مسائل 
تحصیل پنڈ دادن خان بنیادی سہولیات جیسے پکی سڑکیں، صاف پانی اور ڈرینیج کے مسائل سے دوچار ہے۔ عوامی سطح پر وکٹوریہ پل کے متوازی سڑک کی تعمیر کا مطالبہ کیا جاتا رہا ہے۔

 قابل ذکر شخصیات 
 فہیم شہزاد بھٹی — پنڈی سید پور سے تعلق رکھنے والے معروف یوٹیوبر اور سوشل میڈیا انفلوئنسر۔

 حوالہ جات 

 مزید دیکھیے 
 کھیوڑہ
 جہلم
 دریائے جہلم


زمرہ:ضلع جہلم
زمرہ:ضلع جہلم کے آباد مقامات
زمرہ:ضلع جہلم کے گاؤں
زمرہ:تحصیل پنڈ دادن خان
زمرہ:تحصیل پنڈ دادن خان کے آباد مقامات
زمرہ:ویکی ڈیٹا سے مختلف مختصر وضاحت